- रोजगार सेवकों के मानदेय में वृद्धि, Hardoi News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Hardoi रोजगार सेवकों के मानदेय में वृद्धि
{"_id":"37-99157","slug":"Hardoi-99157-37","type":"story","status":"publish","title_hn":"\u0930\u094b\u091c\u0917\u093e\u0930 \u0938\u0947\u0935\u0915\u094b\u0902 \u0915\u0947 \u092e\u093e\u0928\u0926\u0947\u092f \u092e\u0947\u0902 \u0935\u0943\u0926\u094d\u0927\u093f","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
हरदोई। शासन ने ग्राम रोजगार सेवकों के मानदेय में बढ़ोतरी कर दी है। सेवकों को बढ़ा हुआ मानदेय तो मिलेगा, साथ ही मानदेय में प्रतिवर्ष 10 फीसदी की वृद्धि भी की जाएगी और 14 दिन का आकस्मिक अवकाश भी तय कर दिया गया है। शासन के इस फैसले पर एसोसिएशन ने काफी खुशी जताई है। प्रदेश सरकार ने ग्राम रोजगार सेवकों के मानदेय में भी बढ़ोत्तरी कर उनको भी तोहफा दे दिया है। सेवकों का मानदेय कम था, जिसको लेकर बीते कई वर्षों से सेवक मानदेय बढ़ाने की मांग करते आ रहे हैं। मानदेय बढ़ाने को लेकर सेवकों ने न सिर्फ शासन को ज्ञापन दिया, बल्कि राजधानी में धरना प्रदर्शन भी किया, पर मांगों पर फिलहाल तो ध्यान नहीं दिया जा रहा था, पर अब सरकार ने मानदेय बढ़ोतरी का तोहफा दिया। सरकार ने मानदेय में ज्यादा वृद्धि तो नहीं की, पर 10 फीसदी वृद्धि की है। संयुक्त सचिव गिरिजा शंकर त्रिवेदी के अनुसार अब ग्राम रोजगार सेवकों को एक अक्तूबर 12 से 3300 रुपए मासिक मानदेय मिलेगा।जिसमें प्रतिवर्ष 10 फीसदी की वृद्धि होगी। इसके अलावा शासनादेशों में हर कलेंडर वर्ष में 14 दिन का अवकाश भी निर्धारित कर दिया है। शासन के आदेश के बाद रोजगार सेवकों में खुशी की लहर दौड़ गई है। ग्राम रोजगार सेवक वेलफेयर एसोेसिएशन ने सरकार के इस फैसले पर खुशी जताई है। प्रदेश उपाध्यक्ष मनमोहन सिंह व जिलाध्यक्ष मो. इमरान सिद्दीकी फैसले पर खुशी व्यक्त कर एक दूसरे का मुंह मीठा कराया। इस दौरान हर्षराज सिंह, शैलेंद्र मिश्रा, सत्यपाल, अयोध्या, फहीम, सोमेंद्र यादव मौजूद थे।
servants employment स्पॉटलाइट